**OPĆINSKO DRŽAVNO ODVJETNIŠTVO U RIJECI**

Frana Supila 16, Rijeka

OIB: 79067711474

RKP: 4825

**OBRAZLOŽENJE OPĆEG DIJELA GODIŠNJEG IZVJEŠTAJA O IZVRŠENJU FINANCIJSKOG PLANA ZA 2023. GODINU**

**OSTVARENJE PRIHODA**

Za 2023. godinu tekućim planom planirani su ukupni prihodi u iznosu od 2.651.438,00 EUR od čega prihodi iz nadležnog proračuna za financiranje rashoda poslovanja iznose 2.649.713,00 EUR, a vlastiti prihodi ostvareni od preslika spisa iznose 1.725,00 EUR.

U odnosu na tekući plan gotovo nema odstupanja u ostvarenju, odnosno izvršenju financijskog plana za prednje navedene skupine. Ostvareni prihodi iznose ukupno 2.649.992,27 EUR.

Kada se promatraju ostvareni prihodi u 2023. godini može zaključiti da su ukupni prihodi veći za 21,26 %u odnosu na ostvarene ukupne prihode u 2022. godini.

**OSTVARENJE RASHODA**

Ukupni rashodi ostvareni u 2023. godini (rashodi poslovanja i rashodi za nabavu nefinancijske imovine) iznose 2.652.602,72 EUR i veći su za 21,38 % od ukupnih rashoda ostvarenih u 2022. godini kada su iznosili 2.185.453,19 EUR.

U odnosu na tekući plan rashoda u 2023. godini ostvarenje je gotovo bez odstupanja.

**PRIHODI PREMA EKONOMSKOJ KLASIFIKACIJI**

Ostvareni prihodi u 2023. godini iznose 2.649.992,27 EUR, a sastoje se od prihoda iz proračuna za financiranje rashoda poslovanja u iznosu od 2.619.824,24 EUR, prihoda za financiranje rashoda za nabavu nefinancijske imovine u iznosu 29.434,73 EUR i vlastitih prihoda od pruženih usluga u iznosu od 733,30 EUR.

**RASHODI PREMA EKONOMSKOJ KLASIFIKACIJI**

Ukupno ostvareni rashodi u 2023. godini iznose 2.652.602,72 EUR.

Promatrajući ostvarenje plana rashoda poslovanja vidljivo je da su najznačajniji rashodi za zaposlene u iznosu 2.212.764,46 EUR i oni iznose 83,50 % ukupno ostvarenih rashoda u 2023. godini.

U nastavku su pojašnjeni ostvareni rashodi za 2023. godinu po skupinama.

**Rashodi za zaposlene**

Rashodi za zaposlene u 2023.godini iznose 2.212.764,46 EUR, a odnose se na rashode za plaće zaposlenih, doprinose za obvezno zdravstveno osiguranje i ostalih rashoda za materijalna prava te doprinose za mirovinsko osiguranje s povećanim trajanjem. U odnosu na ostvarenje rashoda za zaposlene u 2022. godini, ova skupina rashoda veća je za 17,30 % što je posljedica rasta plaća u 2023. godini.

**Materijalni rashodi**

Materijalni rashodi u 2023.godini iznose 393.106,67 EUR te u odnosu na ostvarene rashode u ovoj skupini nisu značajnije odstupali. Najznačajniji rashodi iz ove skupine odnose se na intelektualne usluge koje iznose 207.303,81 EUR, odnosno 52,80 % ukupnih materijalnih rashoda. Također, u odnosu na ostvarenje u 2022. godini rashodi za intelektualne usluge veći su za 80,34 %. Intelektualne usluge povezane su s aktivnostima koje je u nadležnosti Općinskog državnog odvjetništva u Rijeci, odnosno s progonom počinitelja kaznenih i kažnjivih djela, a to obuhvaća usluge odvjetnika, usluge vještačenja i usluge prijevoda. Isto tako, u odnosu na ostvarenje u 2022. godini rashodi za zdravstvene usluge znatnije odstupaju i to iz razloga što su u 2023. godini organizirani preventivni zdravstveni pregledi zaposlenika koji na to imaju pravo prema Kolektivnom ugovoru za državne službenike i namještenike.

**Financijski rashodi**

Financijski rashodi u iznosu od 17.296,86 EUR odnose se na bankarske usluge, kamate po ugovoru za financijski leasing za kupnju službenog vozila te na zatezne kamate. Najznačajniji iznos rashoda u ovoj skupini odnosi se na zatezne kamate (za naknadno plaćeni staž s povećanim trajanjem) u iznosu od 16.269,69 EUR.

**Rashodi za nabavu nefinancijske imovine**

Ovi rashodi u iznosu od 29.434,73 EUR odnose se na otplatu glavnice po ugovoru financijskog leasinga za službeno vozilo, s time da se značajniji dio rashoda u iznosu od 26.141,09 EUR odnosi na dodatna ulaganja na građevinskim objektima.

**Podaci o stanju novčanih sredstava na računu:**

-na početku proračunske godine: 9.667,15 EUR,

-na kraju proračunske godine: 4.248,49 EUR.

U Rijeci, 27. ožujka 2024.

**OPĆINSKO DRŽAVNO ODVJETNIŠTVO U RIJECI**

Frana Supila 16, Rijeka

OIB: 79067711474

RKP: 4825

Aktivnost: Progon počinitelja kaznenih i kažnjivih djela

i zaštita imovine RH pred nadležnim sudovima i tijelima

**OBRAZLOŽENJE POSEBNOG DIJELA GODIŠNJEG IZVJEŠTAJA O IZVRŠENJU FINANCIJSKOG PLANA ZA 2023. GODINU**

Izvor financiranja za Općinsko državno odvjetništvo u Rijeci su opći prihodi i primici, ostali prihodi za posebne namjene i vlastiti prihodi. Vlastiti prihodi koji se odnose na prihode od preslika spisa zauzimaju vrlo mali udio u izvoru financiranja (0,10 %), dakle glavni izvor financiranja su prihodi iz nadležnog proračuna.

Ukupni rashodi ostvareni u 2023. godini iznose 2.652.602,72 EUR te u odnosu na tekući plan 2023. godine gotovo su bez odstupanja, dok financiranje iz vlastitih izvora iznosi 46,19 % tekućeg plana.

Promatrajući ostvarenje plana rashoda poslovanja u iznosu od 2.652.602,72 EUR vidljivo je da su najznačajniji rashodi za zaposlene u iznosu 2.212.764,46 EUR i oni iznose 83,50 % ukupno ostvarenih rashoda u 2023. godini.

U odnosu na tekući plan za 2023. godinu i financiranje iz nadležnog proračuna ostvareni rashodi po svim skupinama gotovo ne odstupaju.

U Rijeci, 27. ožujka 2024.